Wassilioffene som altså gikk bort rundt århundreskiftet, hadde ingen etterkommere. Dampskipsekspedisjonen ble etter Ingebrigts død i 1905 overtatt av Peder Pedersen, mens hotellet ble overtatt av frøken Marie Steinert (født 1878) fra Larvik. Dets senere eiere var Johan Fridmann Jensen og derpå Gerd Johansen, som i 1967 solgte til paret Anne Gerd og Gunnar Berseth,. I 2012 solgte Gunnar Berseth (født 1929) hotellet til fire par som aktet å drive det videre som familiehotell. I dag eies hotellet av Morten og Camilla Christensen og drives av hotelldirektør Morten Christensen.